CELEX: 62015CN0470
Language: hu
Date: 2015-09-07 00:00:00
Title: C-470/15. sz. ügy: A Raad van State (Hollandia) által 2015. szeptember 7-én benyújtott előzetes döntéshozatal iránti kérelem – Lufthansa Cargo AG kontra Staatssecretaris van Infrastructuur en Milieu

30.11.2015   
            
            
               HU
            
            
               Az Európai Unió Hivatalos Lapja
            
            
               C 398/17
            
         A Raad van State (Hollandia) által 2015. szeptember 7-én benyújtott előzetes döntéshozatal iránti kérelem – Lufthansa Cargo AG kontra Staatssecretaris van Infrastructuur en Milieu
   (C-470/15. sz. ügy)
   (2015/C 398/22)
   Az eljárás nyelve: holland
   
      A kérdést előterjesztő bíróság
   
   Raad van State
   
      Az alapeljárás felei
   
   
      Felperes: Lufthansa Cargo AG
   
      A másik fél az eljárásban: Staatssecretaris van Infrastructuur en Milieu
   
      Az előzetes döntéshozatalra előterjesztett kérdések
   
   
               1)
            
            
               Úgy kell-e értelmezni az egyrészről az Európai Közösség és tagállamai, másrészről az Amerikai Egyesült Államok közötti légiközlekedési megállapodás (HL 2007 L 134.) 3. cikke (1) bekezdése c) pontja ii. alpontjának első fordulatát, hogy az A tagállam közösségi légitársaságának érvényes forgalmi jogot biztosít arra, hogy a valamely harmadik országban berakodott árut az út Egyesült Államokban való olyan megszakítását követően, amelynek során nem rakodják ki ezt az árut, kirakodja valamely másik, B tagállamban, és hogy e tekintetben nem szükséges hivatkozni a B tagállam és valamely harmadik ország közötti kétoldalú megállapodásra?
            
         
               2)
            
            
               Valamely közösségi légitársaság a gazdasági tevékenységének székhelye szerinti tagállamtól eltérő tagállamokkal szemben származtathat-e jogokat az egyrészről az Európai Közösség és tagállamai, másrészről az Amerikai Egyesült Államok közötti légiközlekedési megállapodásból?
            
         
               3)
            
            
               Ellentétes-e a tagállamok és harmadik országok közötti légiközlekedési szolgáltatásokra vonatkozó megállapodások tárgyalásáról és végrehajtásáról szóló, 2004. április 29-i 847/2004/EK európai parlamenti és tanácsi rendelet (HL L 157., 7. o.; magyar nyelvű különkiadás 7. fejezet, 8. kötet, 193. o.) 5. cikkével, hogy a Bíróság ítélkezési gyakorlatával pontosított, az Európai Unió működéséről szóló szerződés 49. cikke szerinti letelepedési kritériumnak való megfelelés vizsgálata során megköveteljék többek között azt, hogy az a közösségi légitársaság, amely gazdasági tevékenységének székhelye A tagállamban van, flottájának egy részét, legalább két légi járművet, B tagállamban állomásoztasson?